《用韵寄胡元鲁因梅所袖达》
宋代·舒岳祥

宾鸿风逆断来縢，鱼腹书沉未上罾。
镊白秋风鍊药院，研朱仙上读书灯。
青峰极目先榆景，黄鸟收声有木冰。
欲部都城初破事，愿君秉笔直无朋。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。